[[Landbrug]]et har før i tiden været det dominerende erhverv på Birkholm, men der har også altid været drevet [[fiskeri]]. I midten af [[1990'erne]] opgav den sidste fastboende landmand at drive selvstændigt landbrug på øen. Siden har øen ligget i [[brak]] og i nogle år været afgræsset af [[kvie]]r og [[får]]. Beboerne har siden [[2003]] i fællesskab slået arealerne, så udsigten bevares og det åbne lands [[fugl]]e får bedre betingelser. Der er 19 ejendomme, 18 helårsboliger og et lille [[forsamlingshus]], der drives i fællesskab af beboerne og kan bl.a. udlejes til selskaber og [[lejrskole]]r. Der er ingen [[asfalt]]erede veje på Birkholm, så al transport foregår til [[Fod (anatomi)|fods]], på [[cykel]], eller med [[traktor]].
Naturbeskyttelse